Sopranos-ster sterf | Maroela Media
James Gandolfini, beter bekend as die mafiabaas Tony Soprano van die gewilde televisiereeks The Sopranos, is Woensdag dood terwyl hy met vakansie in Rome was.
Gandolfini (51) is moontlik dood weens 'n hartaanval, het die televisienetwerk HBO Donderdag in 'n verklaring gesê. Gandolfini was besig om 'n nuwe televisiereeks vir HBO op te neem toe hy gesterf het.
"Ons is almal geskok oor die verlies van 'n geliefde deel van ons familie," het Mara Mikialian, HBO se woordvoerder gesê. "Hy was 'n spesiale man, met baie talent. Hy was 'n saggeaarde en liefdevolle persoon wat almal, maak nie saak wat hul titel of werk was nie, met dieselfde respek hanteer het."
Gandolfini het 'n sy seun, Michael, uit sy eerste huwelik met Marcy Wudarski gekry. Die egpaar is in 2002 geskei. In 2008 het Gandolfini met die model Deborah Lin getrou en hulle het in 2012 'n dogtertjie, Liliana, gekry.